《肺病》
明代·黄鲁曾

肺病因何剧，龙蛇久背时。
小槽谁贳酒，弱翰漫题诗。
贵辙过难结，仙舟载已迟。
春来花鸟意，独饮向茅茨。

作者简介：（1487—1561）明苏州府吴县人，字得之，人称中南先生。正德十一年举于乡，严嵩欲招之，辞不往。父授产千金，悉以置书。尝编王宠、黄省曾《南华合璧集》及王守、蔡羽《王蔡青蓝集》为《吴中二集》。著有《得之诗集》、《续吴中往哲记》等。